rejauldu/bengali-wikipedia huggingface dataset:
এভি টেম্পলটন (জন্ম: ৩১ ডিসেম্বর ২০০৮) একজন ব্রিটিশ অভিনেত্রী, যিনি ভৌতিক চলচ্চিত্র লর্ড অব মিসরুল-এ গ্রেস হল্যান্ড চরিত্রে অভিনয় এবং কোনামি'র সাইলেন্ট হিল ২-এর পুনর্নির্মাণে লরা চরিত্রে কণ্ঠ দেওয়ার জন্য পরিচিত। টেম্পলটন বর্তমানে নেটফ্লিক্স-এর হাস্যরসাত্মক-ভৌতিক ধারাবাহিক ওয়েন্সডে-এর দ্বিতীয় মৌসুমে অ্যাগনেস ডেমিল চরিত্রে অভিনয় করছেন।   চলচ্চিত্রের তালিকা    চলচ্চিত্র   বছর শিরোনাম ভূমিকা টীকা ২০২২ পিনোকিও প্লেজার আইল্যান্ডের শিল্পীগোষ্ঠী ২০২৩ লর্ড অব মিসরুল গ্রেস হল্যান্ড ২০২৬ রিটার্ন টু সাইলেন্ট হিল লরা    টেলিভিশন   বছর শিরোনাম ভূমিকা টীকা ২০২২ লাইফ আফটার লাইফ ফ্রিডা (বয়স ১০) পর্ব: #১.৪ ২০২৪ ক্রিমিনাল রেকর্ড লিসা হেগার্টি (বয়স ১০) পর্ব: "দ্য সিক্সটি-টু" ২০২৫ ওয়েন্সডে অ্যাগনেস ডেমিল মুখ্য চরিত্র; মৌসুম ২   ভিডিও গেম   বছর শিরোনাম ভূমিকা টীকা ২০২৪ সাইলেন্ট হিল ২ লরা    তথ্যসূত্র    বহিঃসংযোগ     বিষয়শ্রেণী:জীবিত ব্যক্তি বিষয়শ্রেণী:২০০৯-এ জন্ম বিষয়শ্রেণী:ব্রিটিশ শিশু অভিনেত্রী বিষয়শ্রেণী:ইংরেজ টেলিভিশন অভিনেত্রী বিষয়শ্রেণী:ইংরেজ চলচ্চিত্র অভিনেত্রী বিষয়শ্রেণী:২১শ শতাব্দীর ইংরেজ অভিনেত্রী বিষয়শ্রেণী:২০০৮-এ জন্ম
লরা উলভার্ট (; জন্ম: ২৬ এপ্রিল, ১৯৯৯) ওয়েস্টার্ন কেপের মিলনার্টন এলাকায় জন্মগ্রহণকারী বিশিষ্ট দক্ষিণ আফ্রিকান প্রমিলা ক্রিকেটার। দক্ষিণ আফ্রিকা ক্রিকেট দলের পক্ষে একদিনের আন্তর্জাতিকে প্রতিনিধিত্ব করছেন। ঘরোয়া ক্রিকেটে ওয়েস্টার্ন প্রভিন্স মহিলা দলের পক্ষে খেলেন। দলে তিনি মূলতঃ উদ্বোধনী ব্যাটসম্যান হিসেবে খেলে থাকেন। বর্তমানে তিনি পার্কল্যান্ডস কলেজে অধ্যয়ন করছেন।   প্রারম্ভিক জীবন  ১১ বছর বয়সে ওয়েস্টার্ন প্রভিন্স অনূর্ধ্ব-১৯ মহিলা দলের সদস্যরূপে মনোনীত হন। অক্টোবর, ২০১৩ সালে ওয়েস্টার্ন প্রভিন্সের বড়দের দলের সদস্যরূপে টুয়েন্টি২০ খেলায় প্রথমবারের মতো খেলেন। বোল্যান্ড মহিলা দলের বিপক্ষে ঐ খেলায় তিনি ১৮ বলে ১৩ রান তোলেন। সীমিত ওভারের ক্রিকেটে একই প্রতিপক্ষের বিপক্ষে ১৪ বলে ৪ রান সংগ্রহ করেন। ঐ বছরের ডিসেম্বর মাসে ১৩ বছর বয়সী উলভার্ট দক্ষিণ আফ্রিকা মহিলা অনূর্ধ্ব-১৯ আমন্ত্রিত একাদশ দলে খেলার জন্য আমন্ত্রিত হন। ২০১৩ সালের ক্রিকেট সাউথ আফ্রিকা অনূর্ধ্ব-১৯ গার্লস উইকে শীর্ষ রান সংগ্রহ করেন। পরবর্তীতে ক্রিকেট সাউথ আফ্রিকা অনূর্ধ্ব-১৯ এর বর্ষসেরা প্রমিলা ক্রিকেটার মনোনীত হন।   খেলোয়াড়ী জীবন  ফেব্রুয়ারি, ২০১৬ সালে মহিলাদের একদিনের আন্তর্জাতিকে তার অভিষেক হয়। ইংল্যান্ডের বিপক্ষে তিন খেলার ঐ সিরিজে তিনি ব্যাটিং উদ্বোধনে নামেন ও ঐ সময় তার বয়স ছিল মাত্র ১৬। সিরিজের দ্বিতীয় খেলায় নিজস্ব প্রথম অর্ধ-শতক করেন ও তৃষা ছেত্তির সাথে ১১৪ রানের জুটি গড়েন। ওয়েস্ট ইন্ডিজের বিপক্ষেও তিনি খেলেন। উদ্বোধনী জুটিতে ৩৩ রান তুলেন যাতে তার সংগ্রহ ছিল ১০।   কীর্তিগাঁথা  দক্ষিণ আফ্রিকার পক্ষে আন্তর্জাতিক ক্রিকেটে যে-কোন পুরুষ বা মহিলাদের ক্ষেত্রে সর্বকনিষ্ঠ ক্রিকেটার হিসেবে শতরান করেন। ১৭ বছর বয়সী উলভার্ট আয়ারল্যান্ডের মালাহাইডে স্বাগতিক আয়ারল্যান্ড ক্রিকেট দলের বিপক্ষে ব্যাটিং উদ্বোধনে নেমে ১০৫ রান করেন। এরফলে তার দল ৬৭ রানের ব্যবধানে জয় পায়।   তথ্যসূত্র    আরও দেখুন   সান্দ্রে ফ্রিৎজ  দক্ষিণ আফ্রিকা জাতীয় ক্রিকেট দল  ২০১৭ মহিলা ক্রিকেট বিশ্বকাপ বাছাইপর্ব   বহিঃসংযোগ       বিষয়শ্রেণী:দক্ষিণ আফ্রিকার নারী ক্রিকেটার বিষয়শ্রেণী:১৯৯৯-এ জন্ম বিষয়শ্রেণী:জীবিত ব্যক্তি বিষয়শ্রেণী:দক্ষিণ আফ্রিকার নারী একদিনের আন্তর্জাতিক ক্রিকেটার বিষয়শ্রেণী:দক্ষিণ আফ্রিকার নারী টুয়েন্টি২০ আন্তর্জাতিক ক্রিকেটার বিষয়শ্রেণী:ওয়েস্টার্ন প্রভিন্সের নারী ক্রিকেটার বিষয়শ্রেণী:২০২২ কমনওয়েলথ গেমসের ক্রিকেটার বিষয়শ্রেণী:দক্ষিণ আফ্রিকার নারী টেস্ট ক্রিকেটার বিষয়শ্রেণী:অ্যাডিলেড স্ট্রাইকার্সের (ডব্লিউবিবিএল) ক্রিকেটার বিষয়শ্রেণী:ব্রিসবেন হিটের (ডব্লিউবিবিএল) ক্রিকেটার বিষয়শ্রেণী:কমনওয়েলথ গেমসে দক্ষিণ আফ্রিকান প্রতিযোগী বিষয়শ্রেণী:নর্দার্নস ওম্যানের ক্রিকেটার
ককাস (ইং: Caucus) মার্কিন যুক্তরাষ্ট্রের রাজনৈতিক পরিমণ্ডলে বহুল ব্যবহৃত একটি পারিভাষিক শব্দ যার অর্থ হলো কোন রাজনৈতিক দলের মধ্যকার একটি সুনির্দ্দিষ্ট গোষ্ঠী বা চক্র যেটি বিশেষ একটি বিষয়ে নীতিনির্ধারণী কার্য সম্পাদনে নিযুক্ত। আদিতে কেবল নির্বাচনে দলীয় প্রার্থী মনোনয়নের জন্য "ককাস" গঠন করা হতো। মার্কিন যুক্তরাষ্ট্রের কংগ্রেসে বহুদলীয় "ককাস" আছে যারা কোন একটি নির্দ্দিষ্ট বিষয়ে নীতিনির্ধারণী কার্যাদি সম্পাদন করে থাকে। যেমন বাংলাদেশ বিষয়ক ককাস। বর্তমানে পৃথিবীর বেশ কয়েকটি দেশে "ককাস" শব্দটি ব্যবহৃত হয় যার মধ্যে রয়েছে অস্ট্রেলিয়া, দক্ষিণ আফ্রিকা ইত্যাদি।মারিয়াম-ওয়েবস্টারHow do caucuses work?   তথ্যসূত্র    বহিঃসংযোগ    COCaucus.org    বিষয়শ্রেণী:রাজনৈতিক পরিভাষা বিষয়শ্রেণী:সংগঠনের প্রকারভেদ
thumb|দ্গোন-পা-বা-দ্বাং-ফ্যুগ-র্গ্যাল-ম্ত্শান দ্গোন-পা-বা-দ্বাং-ফ্যুগ-র্গ্যাল-ম্ত্শান () (১০১৬-১০৮৩) একাদশ শতাব্দীর একজন বিখ্যাত তিব্বতী সাধক ছিলেন।  প্রথম জীবন দ্গোন-পা-বা-দ্বাং-ফ্যুগ-র্গ্যাল-ম্ত্শান তিব্বতের খাম্স অঞ্চলে ১০১৬ খ্রিষ্টাব্দে 'দ্জেং () জন্মগ্রহণ করেন। কম বয়সে পিতামাতার মৃত্যুর পর তিনি মধ্য তিব্বত যাত্রা করেন। গ্ত্সাং অঞ্চলের ন্যান-ত্শো () তিনি 'ব্রোম-স্তোন-পা-র্গ্যল-বা'ই-'ব্যুং-গ্নাস নামক বিখ্যাত বোউদ্ধ পন্ডিতের নিকট অতীশ দীপঙ্করের লাম-রিম সহ সমস্ত শিক্ষালাভ করেন। এছাড়া বুর নামক স্থানে অতীশ দীপঙ্কর দ্বারা স্থাপিত এক ছোট বৌদ্ধবিহারে তিনি অতীশ দীপঙ্করের নিকট হতে খা-'বার-মা'ই-গ্তোর-মা () নামক শিক্ষালাভ করেন। নির্জন স্থানে একাকী সাধনা করার সুনামের জন্য দ্বাং-ফ্যুগ-র্গ্যাল-ম্ত্শানকে নির্জন স্থানে বসবাসকারী বা দ্গোন-পা-বা নামে ডাকা হত।  শেষ জীবন ১০৭৮ খ্রিষ্টাব্দে দ্গোন-পা-বা-দ্বাং-ফ্যুগ-র্গ্যাল-ম্ত্শান র্বা-স্গ্রেং বৌদ্ধবিহারের প্রধান নির্বাচিত হন। তিনি স্নে'উ-জুর-বা-য়ে-শেস-'বার , ঝাং-কা-মা-পা-শেস-রাব-'ওদ (), গ্ন্যান-স্না-মে-বা (), 'ব্রে-কো-দে-লুং-পা (), 'বান-গুং-র্গ্যাল-ত্শুল-খ্রিম্স-র্গ্যাল-বা (), খা-রাগ-স্গোম-ছুং-দ্বাং-ফ্যুগ-ব্লো-গ্রোস () প্রভৃতি ভিক্ষুকে শিক্ষাদান করেন।  তথ্যসূত্র   আরো পড়ুন   Roerich, George, trans. 1996. The Blue Annals. 2nd ed. Delhi: Motilal Banarsidas, p. 266  বিষয়শ্রেণী:কদম বিষয়শ্রেণী:১০১৬-এ জন্ম বিষয়শ্রেণী:১০৮৩-এ মৃত্যু
ভগীরথ (সংস্কৃত: भगीरथ) ইক্ষ্বাকু রাজবংশের একজন কিংবদন্তি রাজা যিনি গঙ্গা দেবীকে স্বর্গ থেকে মর্ত্যে আনয়ন করেন। সগর রাজবংশের রাজপুত্র হওয়ার পর তিনি তাঁর ষাটহাজার হতভাগ্য পূর্বপুরুষদের যন্ত্রণাদায়ক পরিণতির কথা জানতে পারেন। ভগীরথ মন্ত্রীর প্রতি রাজত্বের দায়িত্ব অর্পণ করেন এবং দুঃখের সাথে হিমালয়ে তপস্যা করতে গিয়েছিলেন। গুরু ত্রিথলের উপদেশে তিনি হাজার বছর ধরে ৬০,০০০ অভিশপ্ত পূর্বপুরুষদের পাপের প্রায়শ্চিত্ত করেন ও কপিলমুনির অভিশম্পাত থেকে তাঁদের উদ্ধারের জন্য দেবী গঙ্গাকে সন্তুষ্ট করার প্রয়াস করেন। গঙ্গা ভগীরথের তপস্যায় সন্তুষ্ট হয়ে তাকে বলেন যে তিনি স্বর্গ থেকে মর্ত্যে অবতরণ করার সময় তার প্রপাতের প্রচণ্ড বেগ নিয়ন্ত্রণ করা অসম্ভব হয়ে পড়বে। তখন গঙ্গা দেবী ভগীরথকে বলেন যে তিনি যেন ভগবান শিবের কাছে প্রার্থনা করেন কারণ গঙ্গা (দেবী) যখন মর্ত্যে অবতরণ করবেন,তখন তাকে ধারণ করার মতো শক্তি শুধুমাত্র মহাদেবেরই রয়েছে। তখন ভগীরথ ভগবান শিবের তপস্যা আরম্ভ করেন ও তাকে গঙ্গাধারণের প্রার্থনা করেন। আশুতোষ (অল্পতেই সন্তুষ্ট হন যিনি) ভগবান শিব তখন ভগীরথের প্রার্থনা শোনেন ও স্বর্গ থেকে পতিত গঙ্গা দেবীকে তার জটায় ধারণ করেন ও নদীরূপে মর্ত্যে বাহিত করেন। তারপর থেকে মহাদেবের আর এক নাম হয় গঙ্গাধর (গঙ্গাকে ধারণ করেছেন যিনি)।   কিন্তু জহ্নুমুনি সমস্ত গঙ্গাজল পান করে ফেলেন। অবশেষে ভগীরথের প্রার্থনায় জহ্নুমুনি পুনরায় তাঁর উদর ছেদন করে গঙ্গাকে বাহিত করেন,তাই গঙ্গাকে জহ্নুমুনির কন্যা বা জাহ্নবীও বলা হয়।Mankodi, Kirit (1973) "Gaṅgā Tripathagā"Artibus Asiae 35(1/2): pp. 139-144, p. 140 ভগীরথের মর্ত্যে গঙ্গা আনয়নের স্মৃতি হিসেবে গঙ্গার মূল প্রবাহের নাম আজও ভাগীরথী যদিও দেবপ্রয়াগে গঙ্গার নাম অলকানন্দা ।   আরো দেখুন    গঙ্গা  সগর রাজা  ইক্ষ্বাকু রাজবংশ  শিব  দেবপ্রয়াগ  অলকানন্দা নদী  জহ্নু মুনি  কপিল মুনি   পাদটীকা  The Ramayana (2001) by Ramesh Menon Dictionary of Hindu Lore and Legend () by Anna L. Dallapiccola  The story of Baghiratha in western edition   তথ্যসূত্র    বহিঃসংযোগ   বিষয়শ্রেণী:হিন্দু পৌরাণিক চরিত্র বিষয়শ্রেণী:হিন্দু পৌরাণিক ঋষি বিষয়শ্রেণী:হিন্দু রাজশাসক বিষয়শ্রেণী:সূর্য রাজবংশ বিষয়শ্রেণী:মহাভারত বিষয়শ্রেণী:পুরাণ
স্যার মাইকেল ফ্রান্সিস আটিয়া () (২২শে এপ্রিল, ১৯২৯ - ১১ জানুয়ারি, ২০১৯) ছিলেন একজন ব্রিটিশ গণিতবিদ যিনি টপোগণিত, জ্যামিতি, গাণিতিক বিশ্লেষণ, তুরীয় তত্ত্ব, অন্তরক অপারেটর এবং কোয়ান্টাম ফিল্ড তত্ত্বের উপর গুরুত্বপূর্ণ অবদান রেখেছেন। আটিয়া কে-তত্ত্ব, সূচকের তত্ত্ব, স্থিরীকৃত বিন্দু তত্ত্ব (fixed point), বীজগাণিতিক জ্যামিতি এবং সহ-বোরত্ব(cobordism) তত্ত্বে গবেষণার জন্য বিখ্যাত।   সম্মাননা ও পুরস্কার   ফিল্ডস পদক, ১৯৬৬  রয়েল মেডেল, ১৯৬৮  ডি মর্গান মেডেল, ১৯৮০  কপলি পদক, ১৯৮৮   সম্মানসূচক ডিগ্রি  {| | valign="top" | <div class="references-small">  Bonn University of Bonn  ওয়ারউইক বিশ্ববিদ্যালয়   ডারহাম বিশ্ববিদ্যালয়  ইউনিভার্সিটি অব সেন্ট অ্যান্ড্রুজ   ডাবলিন বিশ্ববিদ্যালয়  শিকাগো বিশ্ববিদ্যালয়   কেমব্রিজ বিশ্ববিদ্যালয়   এডিনবরা বিশ্ববিদ্যালয়  এসেক্স বিশ্ববিদ্যালয়  লন্ডন বিশ্ববিদ্যালয়   সাসেক্স বিশ্ববিদ্যালয়  | valign="top" |  Ghent University  রীডিং বিশ্ববিদ্যালয়  হেলসিঙ্কি বিশ্ববিদ্যালয়   University of Salamanca  Université de Montréal   Wales   Lebanon   কুইন্স বিশ্ববিদ্যালয়  Keele University  বার্মিংহাম বিশ্ববিদ্যালয় | valign="top" |   University of Manchester Institute of Science and Technology   ব্রাউন বিশ্ববিদ্যালয়  Heriot–Watt University  Oxford   Chinese University of Hong Kong   The Open University  American University of Beirut   The Technical University of Catalonia   Leicester University  বিষয়শ্রেণী:১৯২৯-এ জন্ম বিষয়শ্রেণী:ব্রিটিশ গণিতবিদ বিষয়শ্রেণী:আবেল পুরস্কারপ্রাপ্ত গণিতবিদ বিষয়শ্রেণী:ফিল্ডস পদক বিজয়ী বিষয়শ্রেণী:কেমব্রিজ বিশ্ববিদ্যালয়ের প্রাক্তন শিক্ষার্থী বিষয়শ্রেণী:রয়েল সোসাইটির সভাপতি বিষয়শ্রেণী:কপলি পদক বিজয়ী বিষয়শ্রেণী:ডি মর্গান পদক বিজয়ী বিষয়শ্রেণী:আবেল পুরস্কার বিজয়ী বিষয়শ্রেণী:আমেরিকান অ্যাকাডেমি অব আর্টস অ্যান্ড সায়েন্সেসের বিশিষ্ট সভ্য বিষয়শ্রেণী:২০১৯-এ মৃত্যু বিষয়শ্রেণী:২০শ শতাব্দীর ব্রিটিশ গণিতবিদ বিষয়শ্রেণী:২১শ শতাব্দীর ব্রিটিশ গণিতবিদ বিষয়শ্রেণী:এডিনবরা বিশ্ববিদ্যালয়ের শিক্ষক বিষয়শ্রেণী:ট্রিনিটি কলেজ, কেমব্রিজের প্রাক্তন শিক্ষার্থী বিষয়শ্রেণী:ব্রিটিশ মানবতাবাদী বিষয়শ্রেণী:আমেরিকান ম্যাথমেটিকাল সোসাইটির সভ্য বিষয়শ্রেণী:রয়েল সোসাইটির সভ্য বিষয়শ্রেণী:রয়েল সোসাইটি অব এডিনবার্গের সভ্য বিষয়শ্রেণী:রুশ বিজ্ঞান অ্যাকাডেমির বিদেশী সদস্য বিষয়শ্রেণী:নাইটস ব্যাচেলর বিষয়শ্রেণী:ফরাসি বিজ্ঞান একাডেমির সদস্য বিষয়শ্রেণী:রয়েল সুয়েডীয় বিজ্ঞান অ্যাকাডেমির সদস্য বিষয়শ্রেণী:রয়েল পদক বিজয়ী বিষয়শ্রেণী:স্কটিশ বংশোদ্ভূত ইংরেজ ব্যক্তি বিষয়শ্রেণী:মার্কিন ফিলোসফিক্যাল সোসাইটির আন্তর্জাতিক সদস্য
বর্ষা উৎসব (অন্য নাম: বর্ষা বরণ বা বর্ষামঙ্গল উৎসব) বাংলাদেশে বর্ষাকালকে বরণ করে নেওয়ার জন্য দিনব্যাপী পালিত উৎসব। বাংলা বর্ষপঞ্জির তৃতীয় মাস আষাঢ়ের প্রথম দিন (গ্রেগরীয় বর্ষপঞ্জি অনুসারে সাধারণত জুন মাসের ১৫ তারিখ) বর্ষা উৎসব পালিত হয়। দিনটি গান, নাটক, কবিতা আবৃত্তি, চলচ্চিত্র প্রদর্শনী, পুতুলনাচ, ইলিশ উৎসব প্রভৃতি আয়োজনের মাধ্যমে উদযাপিত হয়। বর্ষাকালের প্রথম দিনকে বরণ করে নেওয়ার জন্য রমনীরা ঐতিহ্যবাহী নীল শাড়ি পরিধান করেন।   আরও দেখুন   পহেলা বৈশাখ - বর্ষবরণ  বর্ষাকাল  বাংলাদেশের সংস্কৃতি  বাংলাদেশের উৎসবের তালিকা   তথ্যসূত্র   বিষয়শ্রেণী:বাংলাদেশের সংস্কৃতি বিষয়শ্রেণী:বাঙালি সংস্কৃতি বিষয়শ্রেণী:বাংলাদেশের সাংস্কৃতিক উৎসব বিষয়শ্রেণী:বাংলাদেশে লোক সংস্কৃতি বিষয়শ্রেণী:বাংলাদেশে গ্রীষ্মকালীন অনুষ্ঠান বিষয়শ্রেণী:বর্ষা বিষয়শ্রেণী:বাংলাদেশের ঘটনা
স্পিরিট অব সেভেন্টি সেক্স () ১৯৭৬ সালের একটি পর্নোগ্রাফিক চলচ্চিত্র, যেখানে অ্যানেট হেভেন ও জন সি. হোমস অভিনয় করেছেন। চলচ্চিত্রটি রচনা, প্রযোজনা ও পরিচালনা করেছেন স্টু সেগাল। এটি যুক্তরাষ্ট্রের প্রতিষ্ঠাতাদের যৌনজীবন নিয়ে নির্মিত একটি ব্যঙ্গাত্মক উপস্থাপনা, যেখানে দেখা যায় জর্জ ওয়াশিংটন ও তার স্ত্রী মার্থা ওয়াশিংটন (যার ভূমিকায় হেভেন), বেঞ্জামিন ফ্রাঙ্কলিন এবং ক্যাপ্টেন জন স্মিথ (হোমস) সহ একাধিক ঐতিহাসিক চরিত্রকে। এই চলচ্চিত্রটি মুক্তি পায় সেই বছর, যখন যুক্তরাষ্ট্র তাদের দ্বিশতবর্ষ উদযাপন করছিল।Playgirl. ভলিউম ৩, সংস্করণ ১. পৃষ্ঠা ১৫২.  অভিনয়  অ্যানেট হেভেন – মার্থা ওয়াশিংটন  জন সি. হোমস – ক্যাপ্টেন জন স্মিথ  টাইলার রেনল্ডস – জর্জ ওয়াশিংটন  জন সিম্যান – বেন  জেফ লাইল – পল  এবনিজার বার্থলোমু – নিজ চরিত্রে  প্রতিক্রিয়া সিনেমা হেড চিজ ওয়েবসাইটের ক্রিটিক ক্রিস্টোস মোরুকিস এই চলচ্চিত্রকে "বিরক্তিকর যৌগিক দৃশ্যাবলির সমষ্টি" হিসেবে আখ্যায়িত করেন। তিনি লেখেন: "এটি এমন একঘেয়ে যৌন দৃশ্যের কোলাজ, যেখানে পরিচিত পর্ন তারকারা (যেমন অ্যানেট হেভেন) ঐতিহাসিক পোশাকে অভিনয় করছেন এবং ঐতিহাসিক বিষয় নিয়ে হাস্যকর কথা বলছেন। এটি এমন কোনো তথ্য নয় যা কেউ পর্ন চলচ্চিত্র থেকে পেতে চায়।" আরও দেখুন  পর্নোগ্রাফির স্বর্ণযুগ  আমেরিকান বিপ্লবের বিষয়ে চলচ্চিত্রের তালিকা  তথ্যসূত্র  বহিঃসংযোগ    Category:১৯৭৬ সালের চলচ্চিত্র Category:১৯৭০-এর দশকের পর্নোগ্রাফিক চলচ্চিত্র Category:আমেরিকান পর্নোগ্রাফিক চলচ্চিত্র Category:১৯৭০-এর দশকের ইংরেজি ভাষার চলচ্চিত্র Category:যুক্তরাষ্ট্রে চিত্রায়িত চলচ্চিত্র Category:১৯৭০-এর দশকের আমেরিকান চলচ্চিত্র
মুহররম () হলো ইসলামি বর্ষপঞ্জির প্রথম মাস। চারটি পবিত্রতম মাসের মধ্যে এটি একটি। মুহররম শব্দটি আরবি যার অর্থ পবিত্র, সম্মানিত। প্রাচীনকাল থেকে মুহররম মাস পবিত্র হিসাবে গণ্য। মহররমের ১০ তারিখ বিশেষ মর্যাদাসম্পন্ন দিন, যাকে আশুরা বলা হয়ে থাকে। বিশেষ ঐতিহাসিক ঘটনার সাক্ষি এই মাসটি । মহররম মাসের পরবর্তী মাসের নাম সফর।   উদ্ধৃতি  কুরআনে সূরা তওবার ৩৬ নং আয়াতে বর্ণিত যে চারটি মাসে যুদ্ধ-বিগ্রহ নিষিদ্ধ করা হয়েছে তার মধ্যে মহররম অন্যতম। ইসলামের নবী মুহাম্মাদ এ মাসকে অত্যন্ত গুরুত্বপূর্ণ বলে বর্ণনা করেছেন। তিনি বলেছেন, ‘রমজানের পরে সর্বোত্তম সাওম হলো মহররম মাসের সাওম এবং ফরজ সালাতের পর সর্বোত্তম সালাত হল তাহাজ্জুদের সালাত’।   সময়সূচী  ইসলামি বর্ষপঞ্জি একটি চন্দ্র পঞ্জিকা এবং এই বর্ষপঞ্জির মাসগুলো শুরু হয় যখন নতুন চাঁদের ক্রিসেন্ট দৃশ্যমান হয়। যেহেতু ইসলামি চন্দ্রভিত্তিক বর্ষপঞ্জিটির বছর পূর্ণ হয় সৌর পঞ্জিকা অপেক্ষা ১১ হতে ১২ দিন পূর্বেই, ফলে প্রতি বছর মুহররম মাসের শুরুর দিনটি প্রচলিত সৌরভিত্তিক গ্রেগরিয়ান বর্ষপঞ্জির সাথে একই দিনে মেলে না। সৌদি আরবে প্রচলিত “উম্ম আল-কুরা বর্ষপঞ্জি” অনুসারে,উম্ম আল-কুরা বর্ষপঞ্জি - সৌদি আরব  আনুমানিকভাবে, মুহররম মাসটি শুরু এবং স্থায়ীত্ব হবে নিম্নরূপঃ  হিজরী বর্ষপ্রথম দিন(প্রচলিত খ্রিস্টীয় পঞ্জিকা অনুসারে)শেষ দিন(প্রচলিত খ্রিস্টীয় পঞ্জিকা অনুসারে) ১৪৩৭ ১৪ অক্টোবর ২০১৫ ১২ নভেম্বর ২০১৫ ১৪৩৮ ২ অক্টোবর ২০১৬ ৩১ অক্টোবর ২০১৬ ১৪৩৯ ২১ সেপ্টেম্বর ২০১৭ ২০ অক্টোবর ২০১৭ ১৪৪০ ১১ সেপ্টেম্বর ২০১৮ ৯ অক্টোবর ২০১৮ ১৪৪১ ৩১ আগস্ট ২০১৯ ২৯ সেপ্টেম্বর ২০১৯ ১৪৪২ ২০ আগস্ট ২০২০ ১৭ সেপ্টেম্বর ২০২০* খ্রিস্টীয় ২০১৫ থেকে ২০২০ সাল পর্যন্ত হিজরী “মুহররম” মাস আরম্ভ ও সমাপ্তির তারিখ।  অনুমিত হিসাব অনুসারে, পরবর্তী “মুহররম” মাস আরম্ভ  হবে ৩১ আগস্ট ২০১৯ তারিখে এবং সমাপ্ত হবে ২৯ সেপ্টেম্বর ২০১৯ তারিখে।   ঘটনাপঞ্জী   আশুরার দিনের ঘটনা  মুহররম মাসের দশম দিন ইসলামে বিশেষ মর্যাদাসম্পন্ন একটি দিন। প্রচলিত আছে যে, এই দিনে বেশকিছু গুরুত্বপূর্ণ ঘটনা ঘটেছিল। ঘটনাগুলোর মধ্যে উল্লেখযোগ্য হলো:  এই দিনে প্রথম মানব আদি পিতা আদম-কে সৃষ্টি করেন আল্লাহ।  আদম-কে এদিনেই স্বর্গ বা জান্নাতে স্থান দেয়া হয় এবং পরবর্তীতে এই দিনেই পৃথিবীতে পাঠিয়ে আল্লাহ তাকে প্রতিনিধি মনোনীত করেছেন।  নূহ-এর সময়কালে এই দিনে মহাপ্লাবন হয়।  ইব্রাহীম জন্ম নেন এই দিনে এবং মূসা ও তার সাথীরা ফেরাউনের কবল থেকে উদ্ধার পানও এই দিনে।  মূসার সমসাময়িক ফেরাউন ও তার সৈন্যদেরকে আল্লাহ এই দিনে নীল নদের পানিতে ডুবিয়ে মারেন।   ইউনুছ মাছের পেট থেকে মুক্তি পান এই দিনে।  আইয়ূব রোগ মুক্তি পান এই দিনে।  ঈসা (খ্রিস্টধর্মমতে যিশু) এই দিনে জন্ম নেন এবং পরবর্তিতে তাকে সশরীরে ঊর্ধ্বাকাশে উঠিয়ে নেয়া হয় এই দিনে।  নবী মুহাম্মদ-এর দৌহিত্র ইমাম হুসাইন এই দিন কারবালার ময়দানে ইয়েজিদের সৈন্যদের হাতে মৃত্যুবরণ করেন। তবে কারো কারো মতে, নবী মূসা ও ফিরাউনের ঘটনা এবং ইমাম হুসাইনের ঘটনা ছাড়া অন্যগুলো এই দিনে ঘটেছিল বলে বিশ্বস্ত সূত্রে জানা যায়নি।   আরও দেখুন   আশুরা;  ইসলামি বর্ষপঞ্জি।   তথ্যসূত্র    বহিঃসংযোগ    ইসলামী-পশ্চিমী পঞ্জিকা রূপান্তরকারী (গণনাসংক্রান্ত বা ট্যাবুলার পঞ্জিকার উপর ভিত্তি করে)   মক্কার জন্য ইসলামী পঞ্জিকা / হিজরি পঞ্জিকা    গ্রেগরিয়ান এবং হিজরি দিনের পারস্পরিক পরিবর্তন (দ্বিমুখী)   হিজরি মাসের সার-সংক্ষিপ্ত (কপিরাইটযুক্ত)   বিষয়শ্রেণী:মুহররম বিষয়শ্রেণী:ইসলামি পঞ্জিকার মাস বিষয়শ্রেণী:ইসলামি পরিভাষা বিষয়শ্রেণী:ইন্দোনেশিয়ায় সরকারি ছুটির দিন বিষয়শ্রেণী:শিয়া ইসলাম
কাও ওয়েনছাও (জন্ম: ২৯ নভেম্বর ২০০০) হলেন একজন চীনা তীরন্দাজ, যিনি চীনের প্রতিনিধি হিসেবে বিভিন্ন আন্তর্জাতিক প্রতিযোগিতায় অংশগ্রহণ করে থাকেন।  ওয়েনছাও চীনের হয়ে ২০২৪ গ্রীষ্মকালীন অলিম্পিকে অংশগ্রহণ করেছেন।   প্রারম্ভিক জীবন  কাও ওয়েনছাও ২০০০ সালের ২৯শে নভেম্বর তারিখে চীনের শানতুংয়ে জন্মগ্রহণ করেছেন এবং সেখানেই তার শৈশব অতিবাহিত করেছেন।   খেলোয়াড়ি জীবন  ওয়েনছাও চীনের প্রতিনিধি হিসেবে ২০২৪ গ্রীষ্মকালীন অলিম্পিকে সর্বমোট ২টি প্রতিযোগিতায় অংশগ্রহণ করেছেন।  তিনি তীরন্দাজীতে পুরুষদের ব্যক্তিগত প্রতিযোগিতায় অংশগ্রহণ করেছিলেন। র‍্যাঙ্কিং পর্বে ২৮টি ১০ পয়েন্ট অর্জন করে সর্বমোট ৬৬৫ পয়েন্ট নিয়ে তিনি ২৬তম স্থান অধিকার করেছিলেন। ৬৪ জনের পর্বে, তিনি র‍্যাঙ্কিং পর্বে ৩৯তম স্থান অধিকারী ভারতের প্রবীণ যাদবের মুখোমুখি হয়েছিলেন, যেখানে তিনি ৬–০ সেট পয়েন্টের ব্যবধানে জয়লাভ করে পরবর্তী পর্বে উত্তীর্ণ হয়েছিলেন। অতঃপর ৩২ জনের পর্বে ব্র্যাডি এলিসনের কাছে ৬–২ সেট পয়েন্টের ব্যবধানে পরাজিত হয়ে প্রতিযোগিতা থেকে বিদায় নিয়েছিলেন।  এছাড়াও তিনি লি চংইউয়ান এবং ওয়াং ইয়ানের সাথে চীনা দল হিসেবে পুরুষদের দলগত প্রতিযোগিতায় অংশগ্রহণ করেছিলেন। তারা র‍্যাঙ্কিং পর্বে ৯২টি ১০ পয়েন্ট অর্জন করে সর্বমোট ১৯৯৮ পয়েন্ট নিয়ে ৪র্থ স্থান অধিকার করেছিল। অতঃপর কোয়ার্টার-ফাইনালে তারা চীনা তাইপেইকে ৫–১ সেট পয়েন্টের ব্যবধানে পরাজিত করে পরবর্তী পর্বে উত্তীর্ণ হয়েছিল। পরবর্তীকালে সেমি-ফাইনালে দক্ষিণ কোরিয়ার কাছে ৫–১ সেট পয়েন্টের ব্যবধানে পরাজিত হয়ে ব্রোঞ্জ পদক ম্যাচে অংশগ্রহণ করেছিল, যেখানে তারা তুরস্কের কাছে পরাজিত হয়েছে।   তথ্যসূত্র    বহিঃসংযোগ      বিষয়শ্রেণী:২০০০-এ জন্ম বিষয়শ্রেণী:জীবিত ব্যক্তি বিষয়শ্রেণী:চীনা পুরুষ তীরন্দাজ বিষয়শ্রেণী:চীনের অলিম্পিক তীরন্দাজ বিষয়শ্রেণী:২০২৪ গ্রীষ্মকালীন অলিম্পিকের তীরন্দাজ
থাম্ব|সাইবেরিয়া ও মধ্য এশিয়ার বরফ যুগের হ্রদ পশ্চিম সাইবেরীয় হিমবাহী হ্রদ একটি পেরিগ্লাসিয়াল হ্রদ ছিল, যখন প্রায় ৮০,০০ বছর আগে ওয়েইচসেলীয় হিমবাহের সময় বারেন্টস–কারা হিমচাদর দ্বারা ওব ও ইয়েনিসেই নদীর আর্কটিক মহাসাগর পর্যন্ত প্রবাহ অবরুদ্ধ হয়ে পরেছিল। এটি ওয়েস্ট সাইবেরিয়ান লেক () বা মানসিসকো হ্রদ () নামেও পরিচিত। হ্রদটি পশ্চিম সাইবেরীয় সমভূমিতে অবস্থিত ছিল এবং এর সর্বোচ্চ পর্যায়ে পৃষ্ঠের ক্ষেত্রফল ৭,৫০,০০০ বর্গ কিমি-এর বেশি ছিল, যা বর্তমান ক্যাস্পিয়ান সাগরের দ্বিগুণেরও বেশি।  এটি তাত্ত্বিক যে যদিও আর্কটিক মহাসাগর অববাহিকায় (যেমন ওব ও ইয়েনিসেই নদী দ্বারা) নিষ্কাশন বাঁধা প্রাপ্ত হলেও, হ্রদটি শেষ পর্যন্ত একটি বৃত্তাকার প্রবাহ পথ দিয়ে ভূমধ্যসাগরে উপচে পড়বে যার মধ্যে আরাল সাগর, কাস্পিয়ান সাগর ও কৃষ্ণসাগর অন্তর্ভুক্ত থাকবে। সাগর এর ফলে সেলেঙ্গা নদী ও বৈকাল হ্রদ থেকে জল প্রায়  পথ জুড়ে প্রবাহিত হত, যা আজকের যেকোন নদীর গতিপথের তুলনায় যথেষ্ট দীর্ঘ।Dutch, Steve, Professor of Natural and Applied Sciences, University of Wisconsin-Green Bay. "Pleistocene Glaciers and Geography" webpage (accessed 30 November 2006) +তথ্য তারিখ উচ্চতা এলাকা আয়তন গড় গভীরতা ৯০-৮০ হাজার বছর ৬০ মি   ২৪ মি ৬০-৫০ হাজার বছর ৪৫ মি   ৩৬ মি হ্রদের চিত্র এবং বর্ণনার পাশাপাশি অনুমানিত নিষ্কাশন নিদর্শনের জন্য ম্যাঙ্গেরুড এট আল দেখুন (২০০৪)।  তথ্যসূত্র  বিষয়শ্রেণী:সাইবেরিয়ার ইতিহাস বিষয়শ্রেণী:হিমবিজ্ঞান
আল রাজি টাওয়ার ( আরবি : برج الراجحي ) $৫০০ মিলিয়ন ডলার ব্যয়ে তৈরী USD টাওয়ার; যা বর্তমানে সৌদি আরবের রিয়াদের জন্য প্রস্তাবিত। পাল-আকৃতির টাওয়ারের নকশা অ্যাটকিন্সের স্থপতিরা তৈরি করেছেন। টাওয়ারটি আল রাজি পরিবারের পক্ষ থেকে নির্মিত হচ্ছে এবং বাণিজ্যিক উদ্দেশ্যে ব্যবহার করা হবে। সৌদি আরবের অধিকাংশই এই পরিবারটিকে দেশের সবচেয়ে ধনী অ-রাজকীয় হিসেবে বিবেচনা করে। তারা বিশ্বের শীর্ষস্থানীয় সমাজসেবীদের মধ্যে রয়েছে।  রিয়াদে আল রাজি ব্যাংকের সদর দফতরের জন্য একটি নতুন টাওয়ার নির্মাণের পরিকল্পনাও অনুমোদন করা হয়েছে, যার নকশাগুলি বুর্জ খলিফার পিছনের স্থপতি স্কিডমোর, ওইংস এবং মেরিল দ্বারা আঁকা হয়েছে। সৌদি আরবের বর্তমান সর্বোচ্চ ভবনটি মক্কার ৬০১ মিটার আবরাজ আল বাইত হোটেল টাওয়ার। মিনারের উপরের দুবাই এর বুরি আল আরব এর অনুরূপ শৈলী সঙ্গে হেলিপ্যাডে এবং পর্যবেক্ষণ এলাকা আছে।   তথ্যসূত্র   বিষয়শ্রেণী:উইকিউপাত্তে ওএসএম সম্পর্ক আইডি ছাড়া তথ্যছক মানচিত্রের কাঠামো বিষয়শ্রেণী:অপর্যালোচিত অনুবাদসহ পাতা বিষয়শ্রেণী:প্রস্তাবিত গগনচুম্বী অট্টালিকা বিষয়শ্রেণী:সৌদি আরবের গগনচুম্বী অট্টালিকা বিষয়শ্রেণী:রিয়াদের গগনচুম্বী অট্টালিকা বিষয়শ্রেণী:সৌদি আরবের প্রস্তাবিত ভবন ও স্থাপনা বিষয়শ্রেণী:২০১৭-এ সৌদি আরবে প্রতিষ্ঠিত
নিচের আলোচনাটি নিম্নলিখিত নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।  ফলাফল ছিল: অপসারণ করা হল।  —শাকিল (আলাপ · অবদান) ০৯:৫১, ১৬ ফেব্রুয়ারি ২০২৪ (ইউটিসি) আলহাজ্ব আবুল বশর চৌধুরী উচ্চ বিদ্যালয়   – (অপসারণের প্রস্তাবনা দেখুনলগ দেখুন) () উল্লেখযোগ্য বা ঐতিহ্যবাহী কোনো মাধ্যমিক বিদ্যালয় নয়। নিবন্ধে যথেষ্ট তথ্য নেই। উল্লেখযোগ্য প্রচার নেই। অর্ঘ্য বড়ুয়া (আলাপ) ১২:২৯, ৮ ফেব্রুয়ারি ২০২৪ (ইউটিসি)  উপরের আলোচনাটি নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।
সুন্দলী ইউনিয়ন বাংলাদেশের দক্ষিণ-পশ্চিমাঞ্চলীয় বৃহত্তর খুলনা বিভাগের জেলা যশোরের অন্তর্গত অভয়নগর উপজেলার একটি ইউনিয়ন।  ভৌগোলিক অবস্থান ভৌগোলিক অবস্থান অনুযায়ী ইউনিয়নটির উত্তরে প্রেমবাগ ইউনিয়ন, পূর্বে নওয়াপাড়া পৌরসভা, দক্ষিণে কুলটিয়া ইউনিয়ন এবং হরিদাশকাঠী ইউনিয়ন অবস্থিত। এখানে ১৩টি গ্রাম এবং ১৪ টি মৌজা রয়েছে।  তথ্যসূত্র  বিষয়শ্রেণী:অভয়নগর উপজেলার ইউনিয়ন বিষয়শ্রেণী:যশোর জেলার ইউনিয়ন বিষয়শ্রেণী:খুলনা বিভাগের ইউনিয়ন
ভ্যানিটি ফেয়ার কোনডে নাস্ট দ্বারা প্রকাশিত জনপ্রিয় সংস্কৃতি, ফ্যাশন, এবং বিষয় নির্ভর ম্যাগাজিন। ভ্যানিটি ফেয়ারে বর্তমান সংস্করণ ১৯৮৩ সাল থেকে প্রকাশিত হয়ে আসছে। ম্যাগাজিনটির বর্তমান সম্পাদক গ্রেডর কার্টার।  ভ্যানিটি ফেয়ারের বর্তমানে চারটি আন্তর্জাতিক সংস্করণ ব্রিটেন, স্পেন, ফ্রান্স, এবং ইতালি থেকে প্রকাশিত হয়। ভ্যানিটি ফেয়ারের প্রথম ব্রিটিশ সংস্করণ ১৯৯১ সালে এবং ইতালীয় সংস্করণ ২০০৩ সালে প্রকাশিত হয়।  ভ্যানিটি ফেয়ারের জার্মান সংস্করণ ৫০ মিলিয়ন ইউরো দিয়ে চালু করা হয় ২০০৭ সালে, যা যুক্তরাষ্ট্রের বাইরে কোনডে নাস্টের সবচেয়ে বড় বিনিয়োগ ছিল। ম্যাগাজিনের চাহিদা না থাকায় তা ২০০৯ সালে বন্ধ করে দেয়া হয়।  তথ্যসূত্র  বিষয়শ্রেণী:ম্যাগাজিন বিষয়শ্রেণী:মার্কিন যুক্তরাষ্ট্রের ফ্যাশন ম্যাগাজিন বিষয়শ্রেণী:মার্কিন যুক্তরাষ্ট্রের জীবনচর্যা ম্যাগাজিন বিষয়শ্রেণী:মার্কিন যুক্তরাষ্ট্রের মাসিক ম্যাগাজিন বিষয়শ্রেণী:মার্কিন যুক্তরাষ্ট্রের সাংস্কৃতিক ম্যাগাজিন বিষয়শ্রেণী:লন্ডনের ম্যাগাজিন
ভিনফাস্ট অটো লিমিটেড একটি ভিয়েতনামি বহুজাতিক মোটযান কোম্পানি  ভিয়েতনামের বৃহত্তম বেসরকারি সংস্থাগুলির একটি ভিনগ্রুপ দ্বারা প্রতিষ্ঠিত, যা ফাম নাট ভুওং কর্তৃক প্রতিষ্ঠিত।   ২০১৭ সালে হাইফং -এ প্রতিষ্ঠিত, এটি প্রথম ভিয়েতনামি গাড়ির মার্কা যা বিশ্ব বাজারে প্রসারিত হয়েছে এবং বৈদ্যুতিক গাড়ি এবং বৈদ্যুতিক স্কুটারের মতো বৈদ্যুতিক যানবাহন (ইভি) উৎপাদনে প্রথম উদ্যোগী হয়েছে।    তথ্যসূত্র    বহিঃসংযোগ      বিষয়শ্রেণী:ন্যাসড্যাকে তালিকাভুক্ত কোম্পানি বিষয়শ্রেণী:ব্যাটারি চালিত বৈদ্যুতিক যানবাহন প্রস্তুতকারক বিষয়শ্রেণী:বিলাসবহুল মোটরযান প্রস্তুতকারক বিষয়শ্রেণী:গাড়ির মার্কা বিষয়শ্রেণী:সিঙ্গাপুরের কোম্পানি বিষয়শ্রেণী:ভিয়েতনামি মার্কা বিষয়শ্রেণী:বৈদ্যুতিক বাস নির্মাতা বিষয়শ্রেণী:ভিয়েতনামের বাস প্রস্তুতকারক বিষয়শ্রেণী:ভিয়েতনামের গাড়ি প্রস্তুতকারক বিষয়শ্রেণী:ভিয়েতনামের বৈদ্যুতিক যানবাহন প্রস্তুতকারক
শেখ মোঃ টিপু সুলতান (জন্মঃ ৫ জানুয়ারি, ১৯৬৭) একজন বাংলাদেশী রাজনীতিবিদ ও সংসদ সদস্য। তিনি ২০১৪ সাল থেকে জাতীয় সংসদের একজন সদস্য হিসেবে দায়িত্ব পালন করছেন। তিনি বাংলাদেশের ওয়ার্কার্স পার্টির বরিশাল জেলা শাখার সাধারণ সম্পাদক।   প্রাথমিক জীবন  টিপু সুলতান ১৯৬৭ সালের ৫ জানুয়ারি জন্মগ্রহণ করেন।   শিক্ষা জীবন  টিপু সুলতান বিএ ও এলএলবি ডিগ্রী অর্জন করেছেন।   কর্মজীবন  পেশাগত জীবনে টিপু সুলতান একজন উকিল। এছাড়া তিনি একজন নির্বাচিত সাংসদ।   রাজনৈতিক জীবন  টিপু সুলতান  তিনি বাংলাদেশের ওয়ার্কার্স পার্টির সদস্য। তিনি ওয়ার্কার্স পার্টি থেকে নির্বাচিত সাংসদ। তার নির্বাচনী এলাকা হলো বরিশাল-৩। এটি বরিশাল জেলায় অবস্থিত জাতীয় সংসদের ১২১নং আসন। আসনটি বরিশাল জেলার মুলাদী উপজেলা ও বাবুগঞ্জ উপজেলা নিয়ে গঠিত। বাংলাদেশ যুব মৈত্রীর বরিশাল জেলা শাখার সভাপতি হিসেবে টিপু সুলতান দায়িত্ব পালন করেছেন।   সংসদ নির্বাচন ২০১৪  ২০১৪ সালের জাতীয় সংসদ নির্বাচনে বরিশাল-৩ আসনে মোট ৫৯,০০৯টি ভোট পড়ে। এর মধ্যে ৩৫,৬০২টি ভোট পেয়েছেন টিপু সুলতান, যা মোট ভোটের ৬০.৩%। তার নিকটতম প্রতিদ্বন্দী জাতীয় পার্টির গোলাম কিবরিয়া টিপু পেয়ছেন ২৩,৪০৭টি ভোট, যা মোট ভোটের ৩৯.৭%%।   পারিবারিক জীবন  পারিবারিক জীবনে টিপু সুলতান ২ জন কন্যা সন্তানের জনক।   আরো দেখুন    বাংলাদেশের ওয়ার্কার্স পার্টির  ইয়াসিন আলী   তথ্যসূত্র   বিষয়শ্রেণী:১৯৬৭-এ জন্ম বিষয়শ্রেণী:বাংলাদেশী সাম্যবাদী বিষয়শ্রেণী:বাংলাদেশী রাজনীতিবিদ অসম্পূর্ণ বিষয়শ্রেণী:জীবিত ব্যক্তি বিষয়শ্রেণী:বাংলাদেশের ওয়ার্কার্স পার্টির রাজনীতিবিদ বিষয়শ্রেণী:দশম জাতীয় সংসদ সদস্য বিষয়শ্রেণী:২০শ শতাব্দীর বাংলাদেশী রাজনীতিবিদ